Polypropylene / polipropiléné  (PP), dipikawanoh ogé  polypropene, nyaéta mangrupa polimér termoplastik di mana hasil olahanna  dimangpaatkeun pikeun rupa-rupa kabutuhan, bisa dipaké bungkus, kabutuhan tékstil (umpamana, tali, jeung karpét), alat tulis, wadah-wadah jeung pakakas rumah tangga, pakakas laboratorium, jeung réa-réa deui. Di pasar internasional dina taun  2013, polipropiléné ieu dijual beulikeun kurang leuwih  55 juta metrik ton.

Sipat-sipat kimia jeung Pisik
lolobanana polipropiléna  anu didagangkeun mangrupa [[isotaktik]] anu mibanda kristalinitas tengah-tengah di antara  polietilena kapadetan hampang jeung polietilena kapadetan beurat, ngaliwatan pacampurna partikel  karét, ieu bahan PP bisa jadi leuwih liat jeung ngarét  sok sanajan dina suhuna anu henteu panas ogé. Hal ieu bisa ngajadikeun polipropilena dipaké pikeun kabutuhan plastik téknik, sarua jeung bahan  ABS. Polipropilena mibanda sipat heuras, hargana kawilang murah, jeung bisa dijieun translusen/(bening) tapi heteu bening jiga  polistirena, akrilik,polikarbonat ogé plastik bening anu séjéna. Bisa ogé dijieun rupa-rupa kelir luyu jeung kabutuhan nyaéta  ku jalan nyampurkeun pigmen.
Polipropiléna lé'éh dina suhu 160 °C (320 °F), ditétélakeun ogé dina (Differential Scanning Calorimetry /DSC). MFR (Melt Flow Rate) aya ogé  MFI (Melt Flow Index) mangrupa hiji tangara anu nétélakeun beruat molekulna bahan PP ogé nangtukeun gampang atawa henteuna éta bahan lé'éh kupanas sajeroeun prosés produksi. MFR PP leuwih gedé ku alatan éta bahan PP leuwih gampang dijieun  barang utamana mesin anu maké sistem citakan, naha ngaliwatan mesin Injéksi anapon mesin blowing/ditiup. Aya tilu rupa bahan PP anu umum dipaké : homopolimér, random copolimér jeung  impact copolimér atawa  kopolimér blok.

Polipropiléné / Polypropylene (PP) - poliolefin dijieun ku cara polimerisasi propilena jeung katalis anu dipikabutuh, biasanamah aluminium alkil jeung  titanium tetraklorida. Sipat  Polipropiléné rupa-rupa gumantung kana beurat molekul, cara  produksi, jeung  kopolimer anu dipaké. Dina ka ilaharan Polipropiléné geus nembongkeun sipat pisikna, heuras jeung leuwih tahan suhu panas tinimbang polyethylene.  Polipropiléné kawilang hampang dina kapadetan 0,905 g / cm.
Polipropiléné(PP) mimiti kapanggih dina taun  1954 Tuluy mekar kalawan téréh. Dirojong ogé lobana panalutikan panalungtikan ngeunaan ieu bahan, kiwari geus aya lima rupa Polipropiléné di antarana : homopolimer, Kopolimer, Random/acak kopolimer acak, Campuran jeung karet, jeung  kopolimer khusus.

Kakurangan/lemah
Regas di mana keuna cahaya UV dina waktu anu rada lila
Gampang/babari  ka duruk
Lé'éh lamun keuna chlorinated solvents jeung aromatics
Hésé/teubisa di lém (kantétkeun maké lém)
Henteu tahan ku panas

Rupa-rupa sipat  Polipropiléné
Geusan nangtukeun naon anu bakal dijieun ngagunakeun bahan plastik. Penting pisan mibanda pangaweruh anu aya patalina jeung sipat tina ieu bahan plastik, Ieu penting sagigireun bisa surti kana istilah anu dipaké ku pemasok/anu ngajual, terus deui nyaho kana  sawangan kumaha barang anu dijieun engkéna  bisa kuat atawa heunteu. Dihandap ieu aya sabaraha hal umum anu perlu dipalire ngeunaan rupa-rupa plastik PP  :

PP kopolimér
Dihasilkeun tina nambahan antara 5 nepikeun  30% étilena dina mangsa polimerisasi hasilna  kopolimér leuwih kuat/tahan bantingan lamun dibandingkeun jeung  PP homopolimer. ieu bahan sakapeung sok dijieun dua rupa, di antarana :

Acak/random kopoliméré ieu dijieun ku jalan nyampurkeun  Etilena jeung propilena babarengan dina réaktor anu sarua, ieu ngahasilkeun kantétan polimér monomér anu alus ku lantaran dina réaksina gonta ganti kalawan acak/teu beraturan .

Blok Kopolimer. ieumah dimimitian ku, propiléna di polimerisasi dina hiji réaktor salila éta,  étilen di polimérisasi dina réaktor lain ngahasilkeun bahan PP, tuluy waé ieu dua hasil polimérisasi téh dihijikeun deui dina hiji réaktor, nya ngahasilkeun waé anu disebut kantétan blok homogen PP jeung  tambahkeun PE. Kakuatan tubrukan kopolimer alus naker, matakna ieu PP kasohor ku ngarana PP dampak/shock.

PP homopolimer 
Pangna  PP homopolimer ku lantaran Polipropiléné di polimerisasi murni. jeung tacticidad,ieu aya tilu rupa:

PP isotaktik. dina mangsa polimerisasi, Nyebarna  metil ku jalan biasa/normal ngahasilkeun kristalinitas lumayan loba nyaéta  70 nepi 85%, hasilna mekanikna kuat ogé seseg. Golongan ieu loba dipaké jadi bahan baku dina prosés mesin injeksi, saperti kelos benang, cocooan, wadah, jeung lain-laina) lamun dijieun dina mesin film ekstrusi hasilna saperti benang rafia atawa plastik bungkus gaganti kertas.

PP Ataktik. Tempona Polimerisasi bahan Polipropiléné ngajauhan sisi metil/aya jarak. Polimer ieu hasilna "léngkét" matakna nyerep kékebul, biasana dipaké dasar lém témbak  (Lem anu saméméh dipaké kudu dipanasan heula ).
Sindiotaktik PP. Kristalna  goréng kacida saenggeusna  metil ditampung gonta ganti, Ieu ngajadikeun leuwih élastis daripada PP isotaktik tapi ogé henteu séség.

Conto Pamakéanna
Kiwari plastik PP geus dimangpaatkeun ampir disakabéh widang kahirupan, Dihandap ieu aya sababaraha conto  di mana bahan PP ieu dilarapkeun:
 Dina mesin kandaraan, konstruksi aya ogé dina interior mobil (korsi, tutup aki, dasbor jeung réa-réa deui).
 Kabutuhan téhnik jeung elektro : (tutup trafo, bungkus kawat jeung kabel,...)
 Lingkungan indutri wangunan (katup, fitting jeung pipa, érang-érang kipas,..)
 Indutri tékstil digunakeun jadi wol dina policolon, karpet, bungkus, kabutuhan medis ,…
 Dina industri kadaharan, rumah tangga  ( cangkir (untuk produk susu), tutup botol, piring, wawadahan anu bisa dipaké deui, sedotan,  …)
Jeung Réa-réa deui

Golongan Polipropiléné
Busa Polipropiléné (EPP)
Expanded Polipropiléné (EPP) mimiti mekar dina taun 1980-an. nyaéta partikel budah/busa anu asalna tina polipropillene. (Porous Expanded Polipropiléné disingket PEPP) Henteu jiga  EPS. EPP dijieun henteu ngamangpaatkeun  blowing agent. EPP-produksi  aya dua cara produksina : Teknologi autoclave (standar) jeung ékstrusi busa langsung (jarang digunakeun).
aya ogé anu maké Molding/citakan. ku jalan ngagunakeun mesin citak husus bisa dijieun rupa-rupa modél jeung ukurana gumantung kana kabutuha. Iéu béda jeung  mesin EPS jaman baheula. ngolah ieu bahan ku jalan nyieun  uap partikel busa (suhu uap di antara  140-165 °C - gumantung kana bahan dasarna) tuluy waé ieu budah téh  dilembutkeun.
EPP mingkin loba waé dimangpaatkeun (bungkus keur pakakas mobil loba pisan maké ieu produk EPP). Jadi mékarkeun pamangih ngeunaan  EPP z. B. dipaké dina widang olahraga, logistik, furniture jeung  désain, ogé loba deui anu séjéna.
kiwari anyar dimekarkeun nyaéta EPP loba dimangpaatkeun dina  interior otomotif. Contona waé VW Touareg jeung  Porsche Cayenne, bangku korsi tukaangna maké ieu EPP.

Unstretched polipropilén film (CPP or UPP)
Cast Polipropiléné (disingkat CPP  ogé dipikawanoh UPP Film ) nyaéta salah sahiji bahan  anu paling réa dipaké pikeun pamungkus.
CPP anu mangrupa polipropiléné (PP)  semi-kristal termoplastik, CPP ogé kasup kana golonga polioléfin. Dibandingkeun jeung  PE tradisional mah ieu  CPP  mibanda transparansi/hérang  anu kawilang alus, sipat pisikna anu rada kaku jeung kuat kana nahan  abrasi ngalantarankeun ieu  CPP, OPP  (Oriented Polipropiléné) mangrupa  polimér anu pang mindengna jeung paling loba  dipaké dina industri anu nyiun bahan keur bungkus. Utamana dipaké mungkus kadaharan, tékstil, médis aya ogé bahan pikeun laminasi dina plastik anu multilayer/ (plastik diwangun tina sababaraha lapis).

Oriented polipropilén film (OPP Jeung BOPP)
Plastik film Polipropilén ekstrusi anu ngaliwatan rol, bisa leuwih stabil ku jalan dibatek/diregangkeun ogé ngaronjatkeun jalana mesin sangkan lewih gancang, ieu ogé bisa mangaruhan bahan palstik leuwih kabatek.
Ieu prosés leuwih onjoy ku lantaran uap cai bisa ngurangan. Ngaronjatkeun kakuatan  mékanik, film henteu manteng teuing, (transparansi) leuwih alus.

OPP (oriented polipropilene)
Guruntulan bahan  PP bisa ogé diékstrusi pikeun nyieun ieu OPP ngan waé hasilna kudu ngaliwatan pangbatek heula OPP (PP oriented). Hasil produksina bisa dipaké umpamana bungkus kasét, benang atawa  plastik film komposit.
BOPP (biaxially oriented polypropylene)
PP  Biasana dipaké pikeun ngaronjatkeun kakuatan plastik umumna anu diprosés multilayer ku jalan dibatek malincang. Hal ini dilakukan sajeroeun mesein lebah peregangan/pangbatek (pre-héating - peregangan - stabilisasi - pendinginan). Ngarah henteu ka panteng teuing ieu  plastik film keunna  dina ahir prosés produksi ngagunakeun  re-héating.
Lolobana ieu plastik dimangpaatkeun pikeun kabutuhan bungkus utamana dina mesin pamungkus anu ngalirkeun bahan ieu  (horisontal jeung vertikal), bisa diwangun mono film atawa  mangrupa tatambah  tina sabagian film komposit (sababaraha lambaran).

Tutumbu Kaluar
 MATERIAL ARCHIV: Polypropylen - Umfangreiche Materialinformationen und Bilder
 Chain structure of Polypropylene
 Technical Properties & Applications
 Polypropylene is traded on the London Metal Exchange

Tempo Ogé 
Polyamide (Disebut ogé nylon)
Polycarbonate
Poliétilén 
Poliétilén terephtalate (Katelah disebut PET biasana dipaké  botol, ogé polyester dipaké bahan  baju 
Polistiréna
Polyurethane
Polyvinyl chloride (Katelahna PVC). biasana dipaké bungkus kabel listrik.

Dicutat Tina

Plastik